**ELŐTERJESZTÉS**

**Körmend város Önkormányzata Képviselő-testülete 2022. június 29-i rendkívüli ülésére**

Tárgy: EGIS-Körmend kosárlabda csapat teljesítményének elismerése

Tisztelt Képviselő-testület!

Az EGIS -Körmend kosárlabda csapat rendkívül jó teljesítményt nyújt a 2021/2022-es bajnoki szezonban, ezen előterjesztés készítésekor túl van a bajnoki cím megszerzéséhez szükséges 2. győzelmén.

A csapat teljesen más pénzügyi támogatottsággal rendelkezik olyan nagyvárosok csapataihoz képest, mint amilyen a Szolnok, a Szombathely, Kaposvár, és még sorolni lehetne.

Tisztelettel kérem a Képviselő-testületet arra, hogy ismerje el a csapat teljesítményét egy egyszeri jutalmazással.

**HATÁROZATI JAVASLAT**

Körmend Város Önkormányzata Képviselő-testülete az EGIS -Körmend kosárlabda csapatot - a csapatnak a 2021/2022-es bajnoki szezonban nyújtott nagyszerű teljesítménye elismeréseként – egyszeri 5.000.000 Ft. összegű jutalomban részesíti.

Körmend, 2022. 06. 24.

**Bebes István Dr. Szabó Barna**

**polgármester PÜB elnöke**